kardosdrur/scandi-wiki huggingface dataset:
Harry Potter og Dødsregalierne - del 1

Harry Potter og Dødsregalierne - del 1 er en film fra 2010, som er instrueret af David Yates. Det er den første del af to filmdele som er baseret på J.K. Rowlings roman fra 2007 af samme navn fra. Den er skrevet af Steven Kloves. Filmen udkom 19. november 2010.

Handling 

I sommeren 1997, gør Rufus Scrimgeour, den nyeste Minister for Magi, den magiske verden opmærksom på Lord Voldemorts tilbagevenden til magten og insisterer på, at Ministeriet er stærkt, og er trodsig i kølvandet af de seneste begivenheder. I mellemtiden ser Harry Potter stille til mens Dursley pakker deres bil og forlader ham tilbage i deres tomme og opgivede hus, ventende på Fønixordenen. Tilsvarende forbereder Hermione Granger sig også på rejsen og udtørrer hendes forældres hukommelse og fjerner alle spor af hendes eksistens i huset. Ron Weasley gør sig også parat, da han er set uden for Vindelhuset.

Samtidig ankommer Severus Snape til Malfoy's Herregård, hvor Lord Voldemort holder et møde for Dødsgardisterne. Snape tager plads mellem dem og informerer Voldemort om datoen på Harry Potters forflytning fra Ligustervænget 4. Mens de diskuterer deres planer, erklærer Voldemort til sine Dødsgardister, at han må være den, der dræber Harry, og at han får brug for en andens tryllestav til at gøre det. Lord Voldemort vælger Lucius Malfoy som straf for hans fiaskoer, og Lucius forpligter sig modvilligt. For at teste den nye tryllestav, leger Lord Voldemort med Charity Burbage, den tidligere Mugglerstudie-lærer på Hogwarts, som han har bundet og løftet, før han dræber hende.

Da Harry og Hagrid flyver over himlen dukker Voldemort op. Harry og Hagrid når kun lige at komme ind under besværgelsen der er over nogle at odenens huse. De rejser via en transit nøgle til vindelhuset.

Under Fleur og Bills bryllup kommer kingo sjækelbolts patronus og adveree gæsterne. Harry Ron og Hermione flyger.   

Vennerne tager til grumstedplads 12 hvorefter de tager til ministeriet får magi efter en Horkrux. De gør det i form af nogle af de ansatte. De får horkruxen, men da de vil komme væk holder en af dem fast i hermione og hun får de, væk ham, men de kan ikke vende tilbage til grumsted.    

Efter lidt tid bliver det får meget får Ron og han går væk.    

Herefter tager Harry og hermione til Godric Dalen hvor Harry finder hans forældres grav. Da de møder en slange slipper de ud, men Harrys trylestav er ødelagt.    

Senere ser harry en då, han følger efter den og ser et svær ligge på bunden af søen. Da han kommer der ned prøver horkruxen at dræbe ham, mn ron kommer ham tin undsætning og ødelægger horkruxen.    

Da de tre venner skifter sted bliver de fanget af nogle snappere, og bliver ført til malfoy herregården. Dobby kommer dem til undsætning, og han befrier alle fangerne men dør af Bellatrix.

Medvirkende

Modtagelse 
Med 536.068 solgte billetter blev Harry Potter og Dødsregalierne – del 1 en af de mest populære biograffilm i Danmark i 2010.

Referencer

Eksterne henvisninger 

 Officielt website
 

Dødsregalierne - del 1
Britiske film fra 2010
Engelsksprogede film
Ormeøgler

Ormeøgler (Amphisbaenia) er en særpræget gruppe af krybdyr, som i levevis og kropsbygning skiller sig meget fra sine slægtninge øgler og slanger. Kropsbygningen viser en række tilpasninger til et underjordisk levevis, og de fleste arter er helt lemme løse. De fleste ormeøgler har lange, slanke, cylindriske kroppe med ekstremt korte og ofte afstumpede haler. 

Ormeøglerne blev tidligere anset for at høre til en familie inden for øglerne. I dag mener man dog, at de er forskellige nok til, at de skal placeres i en selvstændig gruppe (underordenen Amphisbaenia) adskilt fra slanger og øgler.

Referencer

Eksterne henvisninger
Urtepotteslange

{{taksoboks
| navn = Urtepotteslange
| farve = pink
| status = LC
| statussystem = iucn3.1
| billede = Ramphotyphlops braminus.jpg
| billedbredde = 250px
| billedtekst =
| domæne =  Eukaryota
| rige = Animalia (Dyr)
| række =  Chordata (Chordater)
| klasse = Reptilia (Krybdyr)
| orden = Squamata(Slanger og øgler)
| underorden = Serpentes
| familie  = Typhlopidae
| slægt = Ramphotyphlops
| art = R. braminus
| binomialnavn = Ramphotyphlops braminus
| binomial_autoritet = (Daudin, 1803)
| synonymer = <small>
 Eryx braminus - Daudin, 1803
 Tortrix Russelii - Merrem, 1820
 Typhlops braminus - Cuvier, 1829
 Typhlops Russeli - Schlegel, 1839
 Argyrophis truncatus - Gray, 1845
 Argyrophis Bramicus - Gray, 1845
 Eryx Bramicus - Gray, 1845
 Tortrix Bramicus - Gray, 1845
 Onychocephalus Capensis - A. Smith, 1946
 Ophthalmidium tenue - Hallowell, 1861
 T[yphlops]. (Typhlops) inconspicuus - Jan, 1863
 T[yphlops]. (Typhlops) accedens - Jan, 1863
 T[yphlops]. accedens - Jan & Sordelli, 1864
 Typhlops (Typhlops) euproctus - Boettger, 1882
 Typhlops bramineus - Meyer, 1887
 Tortrix russellii - Boulenger, 1893
 Typhlops russellii - Boulenger, 1893
 Typhlops braminus - Boulenger, 1893
 Typhlops accedens - Boulenger, 1893
 Typhlops limbrickii - Annandale, 1906
 Typhlops braminus var. arenicola - Annandale, 1906
 [Typhlops braminus] var. pallidus - Wall, 1909
 Typhlops microcephalus - Werner, 1909
 Glauconia braueri - Sternfeld, 1910
 [Typhlops] braueri - Boulenger, 1910
 Typhlopidae braminus - Roux, 1911
 Typhlops fletcheri - Wall, 1919
 Typhlops braminus braminus - Mertens, 1930
 Typhlops braminus - Nakamura, 1938
 Typhlops pseudosaurus - Dryden & Taylor, 1969
 Typhlina (?) bramina - McDowell, 1974
 Ramphotyphlops braminus - Nussbaum, 1980</small>
}}
Urtepotteslange (Ramphotyphlops braminus'') er en harmløs ormeslange art som findes hovedsageligt i Afrika og Asien, men er blevet indført i mange andre dele af verden. De bliver ofte forveksles med regnorme. Ingen underarter er i dag anerkendt.

Det er verdens eneste partenogenetiske slange.

Referencer

Eksterne henvisninger 

Ormeslanger
Bondepige med slør

Bondepige med slør er en nordisk dessert bestående af revet rugbrød, der er ristet i smør og sukker og herefter fordelt lagvis med syltetøj eller æblemos. Bondepige anrettes i glas eller skål og dækkes med flødeskum, pyntet med enten revet chokolade, mandler eller jordbær. 

Desserten findes i forskellige variationer i Danmark, Norge og Sverige. I Tyskland findes desserten også under navnet Verschleiertes Bauernmädchen (standardtysk) eller Buerndeern mit Sleier (nedertysk).

Mad fra Danmark
Desserter
Smålegemer i Solsystemet

Smålegemer i Solsystemet (kort SSSB; fra engelsk Small Solar System body) er en fællesbetegnelse for små objekter i Solsystemet som hverken er planeter eller dværgplaneter. Definitionen blev vedtaget i 2006 af den Internationale Astronomiske Union. Følgende objekter falder nu ind under den nye definition:
 alle småplaneter bortset fra dværgplaneterne:
 alle de klassiske asteroider; bortset fra den største, 1 Ceres, som er en dværgplanet
 alle Kentaur-asteroider og Neptuns trojanere
 alle de trans-neptunske objekter, bortset fra de største som klassificeres som dværgplaneter, som for eksempel Pluto og Eris
 alle kometer

Det er ikke klarlagt om en nedre grænse for størrelsen af smålegemerne vil blive valgt eller om definitionen vil inkludere alt materiale ned til størrelsen på meteoroider.

Bortset fra de største som er i hydrostatisk ligevægt, er det kredsløb og ikke størrelsen, som skiller måner fra smålegemer. En månes bane er ikke centreret rundt om Solen, men rundt om et objekt som fx en planet, dværgplanet og eller et smålegeme.

Nogle af de største smålegemer kan blive omklassificerede hvis videre undersøgelser kan afgøre om de har hydrostatisk ligevægt eller ej.

Størstedelen af smålegemers baner kan findes i to områder; asteroidebæltet og Kuiperbæltet. Disse bælter har indre strukturer forårsaget af påvirkninger fra de større planeter, specielt Jupiter og Neptun - og har ellers svagt definerede grænser. Andre områder indeholder mindre objekter i mindre koncentrationer. Disse inkluderer nærjords-asteroider, Kentaur-asteroider, kometer og spredte skiveobjekter.

De mindste makroskopiske objekter i bane rundt om Solen bliver kaldet meteoroider. IAU har endda ikke vedtaget nogen definition på hvad en meteoroide er, men forskellige definitioner definerer objekter så store som 50 m i diameter og så små som 100 µm som meteoroider.

Eksterne henvisninger 
«Solsystemet har nå 8 planeter og 3 dvergplaneter»hos Institutt for teoretisk astrofysikk
Officiel pressemeddelelse  fra IAU

Solsystemet
Himmellegemer
Vikram Samvat

Vikram Samvat er en hinduistisk kalender, oprettet af den mytologiske kejser Vikramaditya. Kalenderen er 56,7 år foran den gregorianske kalender med nytår 10.-14. april, og er officiel kalender i Nepal, ligesom den er populær i det vestlige Indien. Det er endda blevet foreslået at gøre den til den officielle indiske kalender, i stedet for den nuværende Shaka Samvat.

Eksterne kilder/henvisninger 

Kalendere
Hinduisme
Indisk nationalkalender

Den indiske nationalkalender er den officielle kalender i Indien, også kaldet Shaka Samvat eller Saka Samvat. Kalenderen bruges også af Hinduer på Bali og Java. Kalenderen er 78 år og 9 måneder efter den gregorianske kalender. Kalenderen begynder kroningen af kong Gautamiputra Satakarni i 78.

Kalendere
Hinduisme
Nationalkalender
Kali Yuga

Kali Yuga er en tidsalder i den hinduistiske tidsregning. Kali Yuga betyder Kalis tidsalder eller stridens tidsalder, og er en af fire tidsaldre beskrevet i de hinduistiske skrifter. De tre andre tider er Satya Yuga, Treta Yuga and Dvapara Yuga. Kali Yuga startede sidst kort efter 14. januar 3102 fvt. ifølge den gregorianske kalender, den dag, hvor Krishna steg til himlen.

En hel cyklus af yugas varer den tid, det tager vores solsystem at gennemføre sin eliptiske bane omkring den centrale sol. Den præcise længde (ca. 25.000 år) og placeringen af de forskellige yugas, diskuteres flittigt. Nogle mener f.eks. at Kali Yuga varer godt 2500 år, andre ca. 5400. Dertil kommer overgangsperioder mellem aldrene. (Se evt. denne udredning for en detaljeret og velfunderet gennemgang: https://grahamhancock.com/dmisrab6/ )

De fleste som fortolker hindu-skrifter mener verden for tiden befinder sig i stigende Kali Yuga. Nogle mener vi er i starten på stigende Dvapara Yuga. "Stigende" betegner en yuga, hvori solsystemet er på vej tilbage mod den centrale sol og tilsvarende kaldes det "faldende" (descending) yuga, når vi er på væk. Satya, treta, dwapara og kali yuga findes således to gange i hver cyklus. Jo længere, solsystemet er fra den centrale sol, jo mere "formørket" bliver det åndelige liv (i bredeste forstand). Derfor omtales Kali Yuga også som mørkets tidsalder. Yugas korresponderer ret præcist med den cyklus af tidsaldre, som Platon kaldte guldalder, sølvalder, bronzealder  og jernalder. 

Kalendere
Hinduisme
Sindssygeloven af 1938

Sindssygeloven af 1938 eller Lov nr. 118 af 13.April 1938 om sindsyge personers hospitalsophold. Loven afløser Christian 5. Danske Lov af 1683. Den blev  ændret ved lov nr. 255 7 juni 1972, og afløst af Psykiatriloven, eller "Lov om frihedsberøvelse og anden tvang i psykiatrien" fra 1989, som blev revideret 2010 .

Lovens indførelse var en del af udviklingen af velfærdsstaten og det danske sundhedsvæsen, loven bygger på universalitetsprincippet om at adgang til behandling sker i henhold til lov.

Eksterne kilder/henvisninger 

Danmarks love
Etableret i 1938
Aarhus Football Club

Aarhus Football Club eller Aarhus Fodbold Club (AFC) er en tidligere fodboldklub i Aarhus, der blev stiftet 23. august 1929 i et forsøg på at skabe en modvægt i det århusianske fodboldmiljø til byens dominerende storklub, AGF.

Klubben opnåede hurtigt succes i 1930'erne, men var ofte i konflikt med andre klubber, der mente, at AFC lokkede deres spillere til AFC ulovligt. Da medlemstallet stagnerede, og det stod klart, at man ikke kunne konkurrere med AGF, blev klubben i 1938 opløst, og fodboldafdelingen blev en del af Aarhus 1900.

Aarhus Fodbold Club blev stiftet af en gruppe forretningsmænd på resterne af klubben B 1921 Aarhus, der samme dag blev erklæret konkurs. Et par uger senere slog AFC sig sammen med Frem Aarhus, der var i økonomiske vanskeligheder, og overtog Frem Aarhus position i den tredjebedste jyske række.

Aarhus FC spillede fra 1932 med i den jyske mesterrække og fra 1933 i Danmarksturneringens Oprykningsserien. Klubben vandt vestrækken i sæsonen 1933/34, men tabte til Helsingør IF i den afgørende kamp om oprykning til landets bedste række, Mesterskabsserien.

Klubben fostrede en enkelt landsholdsspiller, Oluf Skjelmose, der i 1934 spillede tre landskampe for Danmark.

Noter 

Tidligere fodboldklubber i Danmark
Ophørt i 1937
Football Club
Leguan

Leguan bruges afhængigt af sammenhængen om flere grupper af øgler:
 Om medlemmer af arten Grøn leguan (Iguana  iguana) (bruges f.eks. ofte når der er tale om kæledyr)
 Om medlemmer af slægten Leguan (slægt) (Iguana)
 Om medlemmer af familien Leguaner (Iguanidae)
Washita River

Washita River er en flod som løber gennem delstaterne Texas og  Oklahoma i USA, parallelt med, og ud i Red River, som den forenes med  i Lake Texoma, et kunstig reservoir bag Denison-dæmningen 100 km nord for Dallas. Floden er ca. 475 km lang, og starter i det såkaldte «Texas Panhandle» i det nordvestlige  Texas.  Floden er reguleret.

Navnet er på cheyenne og er meget lig navnet på  Ouachita River, som den ikke må forveksles med. Ofte kaldes floden False Washita for at hindre forveksling med Ouashita. Stedet Washita Battlefield National Historic Site ved floden er stedet hvor general Custer overvant cheyennerne i Slaget ved Washita River i 1868.

Se også
Vandløb i USA

Eksterne kilder/henvisninger 

 «Washita River» fra Handbook of Texas Online
 Washita River Paddling Information

Vandløb i Texas
Vandløb i Oklahoma
Eladio Rojas

Eladio Alberto Rojas Díaz (8. november 1934 - 13. januar 1991) var en chilensk fodboldspiller (midtbane).

Rojas spillede for henholdsvis Everton og Colo-Colo i hjemlandet samt River Plate i Argentina. Længst tid tilbragte han hos Everton, hvor han spillede i samlet ti sæsoner, fordelt på to ophold.

Rojas spillede desuden 27 kampe og scorede tre mål for det chilenske landshold. Han var en del af det chilenske hold, der vandt bronze ved VM i 1962 på hjemmebane. Her spillede han samtlige holdets seks kampe i turneringen, og blev blandt andet matchvinder i sidste minut i bronzekampen mod Jugoslavien.

Referencer 

Fodboldspillere fra Chile
Deltagere ved verdensmesterskabet i fodbold 1962
Fodboldspillere fra Everton de Viña del Mar
Fodboldspillere fra Club Atlético River Plate
Fodboldspillere fra Colo-Colo
Jaime Ramírez

Jaime Caupolicán Ramírez Banda (14. august 1931 - 26. februar 2003) var en chilensk fodboldspiller (angriber/kantspiller) fra Santiago.

Ramírez spillede i løbet af sin karriere for en række forskellige klubber, primært i hjemlandet og i Spanien. Han var blandt andet over flere omgange tilknyttet Universidad de Chile, og havde også ophold hos disses rivaler, Colo-Colo. I Spanien repræsenterede han blandt andet Espanyol og Granada.

Ramírez spillede desuden 46 kampe og scorede 12 mål for det chilenske landshold. Han var en del af det chilenske hold, der vandt bronze ved VM i 1962 på hjemmebane. Her spillede han samtlige holdets seks kampe i turneringen, og scorede to mål. Han var også med i truppen til VM i 1966 i England, men kom ikke på banen ved denne slutrunde.

Referencer 

Fodboldspillere fra Chile
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Club Universidad de Chile
Fodboldspillere fra Colo-Colo
Fodboldspillere fra Racing Club de Avellaneda
Fodboldspillere fra RCD Espanyol
Fodboldspillere fra Granada CF
Personer fra Santiago de Chile
Jorge Toro

Jorge Luis Toro Sánchez (født 10. januar 1939 i Santiago, Chile) er en tidligere chilensk fodboldspiller (offensiv midtbane).

Toros karriere blev tilbragt i henholdsvis hjemlandet og Italien. Han spillede blandt andet for Colo-Colo og Unión Española, og var begge steder med til at vinde det chilenske mesterskab. I Italien spillede han for Sampdoria, Modena og Verona.

Toro spillede desuden 29 kampe og scorede seks mål for det chilenske landshold. Han var en del af det chilenske hold, der vandt bronze ved VM i 1962 på hjemmebane. Her spillede han fem af holdets seks kampe i turneringen, inklusive bronzekampen mod Jugoslavien.

Titler 
Primera División de Chile
 1960 med Colo-Colo
 1973 med Unión Española

Referencer 

Fodboldspillere fra Chile
Fodboldspillere fra Unión Española
Fodboldspillere fra Colo-Colo
Fodboldspillere fra Hellas Verona FC
Fodboldspillere fra UC Sampdoria
Personer fra Santiago de Chile
Honorino Landa

Honorino Landa Vera (1. juni 1942 - 30. maj 1987) var en chilensk fodboldspiller (angriber).

Landa spillede hele sin 14 år lange karriere i hjemlandet, hvor han var tilknyttet Unión Española og Green Cross. Længst tid tilbragte han hos Unión, hvor han spillede i samlet 12 sæsoner, og var med til at vinde det chilenske mesterskab i 1973.

Landa deltog for det chilenske landshold ved både VM i 1962 på hjemmebane, hvor chilenerne vandt bronze, samt ved VM i 1966 i England.

Referencer 

Fodboldspillere fra Chile
Fodboldspillere fra Unión Española
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Alberto Fouilloux

Alberto Jorge Fouilloux Ahumada (født 22. november 1940 i Santiago, Chile, 23. juni 2018) var en chilensk fodboldspiller (midtbane/angriber).

Fouilloux tilbragte langt størstedelen af sin 19 år lange karriere hos Santiago-storklubben Universidad Católica. Her spillede han i sammenlagt 14 sæsoner, og var med til at vinde to chilenske mesterskaber (1961 og 1966). Herudover spillede han også tre sæsoner hos Lille i Frankrig.

Fouilloux spillede desuden 70 kampe og scorede 12 mål for det chilenske landshold. Hans debutkamp var en venskabskamp 23. marts 1960 på udebane mod Vesttyskland, mens hans sidste optræden i landsholdstrøjen faldt 16. august 1972 på hjemmebane mod Mexico.

Fouilloux var en del af det chilenske hold, der vandt bronze ved VM i 1962 på hjemmebane. Her spillede han to af holdets seks kampe i turneringen. Han var også med til VM i 1966 i England, hvor han også spillede to kampe.

Titler 
Primera División de Chile
 1961 og 1966 med Universidad Católica

Referencer 

Fodboldspillere fra Chile
Fodboldspillere fra Club Deportivo Universidad Católica
Fodboldspillere fra Unión Española
Fodboldspillere fra Lille OSC
Personer fra Santiago de Chile
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Hemipenis

Hemipenisser er de ydre hanlige kønsorganer hos slanger og øgler. De findes altid parvis, så hvert handyr har to hemipenisser. Hemipenisserne er normalt gemt i krybdyrets hale. De kommer ud gennem dyrets kloak ved parring hvor de forstørres ved indpumpning af blod i erektilt væv på samme måde som i pattedyrs penisser og indføres i hunnens kloak. Der bruges kun én ad gangen ved parring.
 
Hemipenissens udseende varierer fra art til art. Ofte har den pigge eller kroge for at fastholde den i hunnen længe nok til at sikre befrugtning. Hos nogle arter er enden delt i to spidser. Der er ikke et lukket rør til at lede sæden igennem, men en udvendig rende som der lukkes til.

Kønsorganer
Slanger og øgler
Rabølsund

Rabølsund (dansk) eller Rabelsund (tysk) er et smalt sund i Slien lidt nord for byen Kappel. Sundet har en bredde på cirka 300 meter. Med 22 meter findes her også fjordens dybeste punkt. Bæltet har sit navn efter landsbyen Rabøl i Angel. 

Rabølsund er også navnet på en lille bebyggelse ved dens nordlige bred. Ved sundets sydlige bred i Svans ligger Ellebjerg Skov, som tilhører Kappel Kommune. Frem til 1962 var der en færgeforbindelse over farvandet mellem Rabølsund og Ellebjergskov .

Referencer 

Sund (farvand)
Angel
Slien
Svans
Monofyletisk gruppe

En monofyletisk gruppe betegner inden for fylogenetisk systematik en gruppe organismer, som indeholder alle efterkommerne af en stamform og ingen andre. Et eksempel er klassen Mammalia (pattedyr). Praktisk betydning er at mælk kun er udviklet én gang. 

Biologi
Parafyletisk gruppe

En parafyletisk gruppe betegner inden for fylogenetisk systematik en gruppe organismer, som indeholder nogle, men ikke alle efterkommerne af en stamform. Et eksempel er ordenen Artiodactyla (Parrettåede hovdyr), der mangler hvalerne. Praktisk betydning er at diagnostiske træk (parrede tæer) kan mistes. 

Biologi
Polyfyletisk gruppe

En polyfyletisk gruppe betegner inden for fylogenetisk systematik en gruppe organismer, som indeholder nogle, men ikke alle efterkommere af flere stamformer. Et eksempel på en polyfyletisk gruppe er 'dyr med vinger': Flagermus, fugle, flyveøgler og insekter har alle vinger, selv om de ikke er i familie med hinanden, og de vil derfor tilsammen udgøre en polyfyletisk gruppe. Den praktiske betydning er, at vinger er udviklet flere gange (konvergent udvikling). 

Biologi
Agamer

Agamer (Agamidae) er en familie af øgler med 55 slægter og omkring 400 arter. De er udbredte i Afrika (undtaget Madagaskar), Asien, Australien og Sydeuropa. Agamerne ligner leguanerne i Amerika og udfylder de samme økologiske nicher.

Udseende 

Størrelser varierer meget hos forskellige arter. Den australske Pogona microlepidota er kun 14 cm, mens Almindelig sejlfinne-øgle kan have en længde på 145 cm. Agamer har sædvanligvis et stort trekantet hoved, lang hale og veludviklede, stærke ben. Mange har skarpe kløer til at grave med eller klatre i træer. Synet er altid godt, og som ved kamæleoner og leguaner kan nogle arter hurtigt skifte farve. I modsætning til mange andre øgler kan agamer ikke afkaste halen ved at knække den mellem to led. Nogle arter kan derimod afkaste halen ved at knække den i et led, men i så fald vokser halen aldrig ud igen. Det er almindeligt med hagelapper og hudfolder. Enkelte agamer har særligt udviklede hudfolder, som flyvehuden hos flyveagamerne eller kraven på kraveagamen. Mange har forstørrede skæl med takker langs ryggen og på halen.

Mange agam-arter kan ændre deres farver i et vist omfang for at regulere kropstemperaturen. Hos nogle arter har hannen kraftigere farver end hunnen, og farverne spiller en rolle ved signalering og reproduktiv adfærd.

Levevis 

Agamer har tilpasset sig alle slags områder med varmt klima. Mange lever i ørkener, men de er også almindelige oppe i træerne i tropiske regnskove. Mindst en art, den australske Rankinia diemensis, kan også findes i koldere områder.

Nogle agamer er delvist vandlevende og lever i og ved bredden af ferskvand.

Agamer spiser mest insekter og andre smådyr, men nogle er delvist planteædende. Næsten alle arter lægger æg.

Agamer har som regel territorier, og hannerne vogter deres område fra en plads med god udsigt. Forsvar af territoriet sker ved at give visuelle tegn til indtrængende. Det kan gøres ved farveskift, ved at løfte et forben og bevæge det i en cirkel, eller ved at vise hageklap eller rygkam.

Systematik og udbredelse 

Agamer findes i det kontinentale Afrika, Australien, det sydlige Asien og mindre hyppigt i varme områder af Europa. Der er ikke agamer i Amerika eller på Madagaskar. Udbredelsen er således modsat leguanerne som netop findes i disse områder, men ikke hvor der findes agamer.

Agamerne inddeles i 6 underfamilier:
 Agaminae: 124 arter i Afrika, Asien og Australien. F.eks. Almindelig agam, Nordafrikansk tornhaleagam.
 Amphibolurinae: 100 arter i Australien og Sydøstasien. De har skarpe skæl, og lever ofte i flade sandede områder. F.eks. Grøn vandagam, Krave-agam, Molok, Skægagamer.
 Draconinae: 191 arter i Syd- og Sydøstasien. Nogle gange medregnet til Agaminae. F.eks. Indisk pragtøgle, Almindelig flyvende øgle.
 Hydrosaurinae: 3 arter i slægten Sejlfinne-øgler i Papua Ny Guinea, Filippinerne og Indonesien. F.eks. Filippinsk sejlfinne-øgle.
 Leiolepidinae: 9 arter i slægten Leiolepis i Sydøstasien.
 Uromastycinae: 18 arter i slægterne Saara and Uromastyx i Afrika og Sydasien.

Referencer